Race Of Champions sa konali nepretržite 25 rokov. Tento rok ich však organizátori museli zrušiť kvôli politickej situácii v Thajsku.
Dôvodom zrušenia je nepokojná politická situácia v Thajsku, kde sa mali preteky konať. V krajine sú síce nepokoje od roku 2010, ale nemali vplyv na minuloročné Race of Champions, ktoré boli v Bangkoku. Násilie medzi protestujúcimi a vládnymi jednotkami eskaluje až do takej miery, že podujatie museli zrušiť. Organizátori sa snažia o posunutie termínu, no to je závislé na situácii v Thajsku. Ak ste teda mali v kalendári poznačený dátum Race of Champions, 14. a 15. december, tak si poznámku môžete s kľudným svedomím zmazať.
Zdroj: autoblog.com